**Jautājums**

Vai ar saimniecisku darbību nesaistītā projektā var piedalīties vadošais pētnieks, kurš ir ievēlēts amatā zinātniskajā institūcijā, kas nav projekta iesniedzējs un projekts nav sadarbības projekts, gadījumā, ja šī persona ir pieņemta papilddarbā projekta iesniedzēja institūcijā?

**Atbilde**

Pamatojoties uz Zinātniskās darbības likuma 26.panta otrās daļas 6.punktu: *“Persona vadošā pētnieka, pētnieka un zinātniskā asistenta amatā var būt ievēlēta tikai vienā zinātniskajā institūcijā”*, vadoša pētnieka amatu var ieņemt tikai vienā zinātniskajā institūcijā, līdz ar to vadošais pētnieks kurš ir ievēlēts zinātniskā institūtā “X”, nevar būt ievēlēts zinātniskajā institūtā “Y”. Savukārt ievēlēto zinātniskās institūcijas vadošo pētnieku var nodarbināt citā amatā, kas nav saistīts ar akadēmisko amatu.

**Jautājums**

Vai Ministru kabineta noteikumu Nr. 34 43.4.punktā minētos ārpakalpojumus var veikt ASV universitāte, kas ir viena no vadošām universitātēm pasaulē attiecīgā nozarē?

**Atbilde**

Saskaņā ar Ministru kabineta noteikumu Nr.34 43.4. punktu, lai izvēlētos ārpakalpojuma izpildītāju, ir jāveic iepirkuma procedūra atbilstoši normatīvajiem aktiem un atbilstoši to nosacījumiem arī jāizvēlas pakalpojuma sniedzējs.

**Jautājums**

Ja ar saimniecisku darbību nesaistīta projekta iesniedzējs ir LR reģistrēts zinātniskais institūts vai tā sadarbības partneris var būt ārvalstī reģistrēts zinātniskais institūts?

**Atbilde**

Jā, sadarbības partneris var būt ārvalstī reģistrēts zinātniskais institūts, bet jāievēro Ministru Kabineta noteikumu Nr.34 30.3. punktā noteikto, ka *“ja sadarbības partneris ir ārvalsts zinātniskā institūcija, kas nav reģistrēta Latvijas zinātnisko institūciju reģistrā, vai nav Latvijas Komercreģistrā reģistrēta juridiska persona, sadarbības partnera projekta daļas īstenošanai nepieciešamo finansējumu nodrošina no sadarbības partnera rīcībā esošajiem līdzekļiem.”*

**Jautājums**

Vai projekta ietvaros var pirkt ārpakalpojumu no ārvalstī reģistrēta zinātniskā institūta?

**Atbilde**

Jā. Ir iespējams, bet iepirkumu jāveic atbilstoši iepirkuma procedūru reglamentējošiem normatīvajiem aktiem. Ministru Kabineta noteikumu Nr.34 43.4. punkts nosaka, ka ārpakalpojumu iepirkumu veic atbilstoši iepirkuma procedūru reglamentējošiem normatīvajiem aktiem un ar saimniecisko darbību nesaistīta projekta gadījumā kopējās ārpakalpojumu izmaksas nepārsniedz 25 procentus no kopējām projekta attiecināmajām izmaksām:

*43.4.1. pētniecības ārpakalpojuma izmaksas;*

*43.4.2. pētniecības nodrošināšanas izmaksas (inspicēšanas, testēšanas, sertifikācijas un citas izmaksas, lai nodrošinātu tādus pētījumu datus, kas salīdzināmi ar citās valstīs veiktajiem pētījumiem).*

**Jautājums**

Vai izmaksu % sadalījums projekta ietvaros atbilst šim:

* ~ 80% tiešās attiecināmās izmaksas (projekta īstenošanas personāla izmaksas, komandējumi, materiālu, aprīkojuma un iekārtu izmaksas, patentu, licenču izmaksas, ārpakalpojumu izmaksas, ieguldījumi natūrā);

\* [t.sk](http://t.sk). ārpakalpojumu izmaksas nepārsniedz 25% no kopējām projekta attiecināmajām izmaksām,

\* [t.sk](http://t.sk). ieguldījumu natūrā izmaksas nepārsniedz 5% no kopējām projekta attiecināmajām izmaksām;

* ~20 % netiešās attiecināmās izmaksas, kas ir 25% no tiešajām izmaksām (projekta īstenošanas personāla izmaksu, materiālu, aprīkojuma un iekārtu izmaksu, un patentu, licenču kopsummas)?

**Atbilde**

Atbilstoši Ministru kabineta noteikumu Nr.34. 43.4. punktam ar saimniecisko darbību nesaistītam projektam *“ārpakalpojumu izmaksas, ja ārpakalpojumu iepirkumu veic atbilstoši iepirkuma procedūru reglamentējošiem normatīvajiem aktiem un kopējās ārpakalpojumu izmaksas nepārsniedz 25 procentus no kopējām projekta attiecināmajām izmaksām”.*

Ministru kabineta noteikumu Nr.34. 30.1.2. punkts nosaka, ka *“Kopējais ieguldījums natūrā nepārsniedz piecus procentus no projekta kopējām attiecināmajām izmaksām”.*

Ministru kabineta noteikumu Nr.34. 35.punkts nosaka, ka *“Ar saimniecisku darbību nesaistītam projektam šo noteikumu 34.2. apakšpunktā minētās netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi 25 procentu apmērā no šo noteikumu 43. un 49. punktā minēto tiešo attiecināmo izmaksu kopsummas, izņemot tiešās attiecināmās izmaksas saistībā ar apakšuzņēmuma līgumu slēgšanu un izmaksas saistībā ar resursiem, ko nodrošinājušas trešās personas un kas netiek izmantoti finansējuma saņēmēja telpās vai pētījumu objektos, kā arī finansiālu atbalstu trešajām personām (saskaņā ar Eiropas Parlamenta un Padomes 2013. gada 11. decembra Regulas Nr. 1290/2013, ar ko nosaka pētniecības un inovācijas pamatprogrammas "Apvārsnis 2020" (2014.–2020. gads) dalības un rezultātu izplatīšanas noteikumus un atceļ Eiropas Komisijas Regulu Nr. 1906/2006, 29. pantu).”*

**Jautājums**

Projektu iesniegumu atlases nolikuma 17.punkts nosaka, ka projektu iesniegumus iesniedz, izmantojot KP VIS <https://ep.esfondi.lv> vai elektroniskā dokumenta formātā nosūtot uz sadarbības iestādes elektroniskā pasta adresi. Ja projekts tiek iesniegts, izmantojot KP VIS, kā tādā gadījumā tiek nodrošināta nolikuma 12.punkta izpilde? Vai dokumenti, kuri ir jāparaksta, tiek pievienoti PDF formātā? Vai variants, ka projekta pieteikums tiek iesniegts parakstīts papīra formāta, pilnībā tiek izslēgts?

**Atbilde**

Iesniedzot projekta iesniegumu elektroniska dokumenta veidā to paraksta atbildīgā amatpersona, izmantojot elektronisko parakstu. Iesniedzot projekta iesniegumu KP VIS, projekta iesniegumu varēs iesniegt tikai lietotājs, kuram ir piešķirtas apstiprināšanas tiesības un tā būs atbildīgā amatpersona vai persona, kurai ir attiecīgs pilnvarojums. Papildus pievienotie dokumenti, kuri ir parakstīti, ir pievienojami PDF formātā. Šajā projektu iesniegumu atlasē papīra formātā projekta iesniegumu iesniegt nevar.

**Jautājums**

Ja līgumpētījuma iepirkuma procedūru rīko komersants (SIA), vai iepirkums jāveic atbilstoši Publisko iepirkumu likumam vai 04.06.2013. Ministru kabineta noteikumiem Nr.299 "Noteikumi par iepirkuma procedūru un tās piemērošanas kārtību pasūtītāja finansētiem projektiem" (<http://likumi.lv/doc.php?id=257257>), vai varbūt atbilstoši kādiem citiem normatīvajiem aktiem?

**Atbilde**

Jā, līgumpētījuma iepirkuma procedūru komersants, kas nav pasūtītājs Publiskā iepirkuma likuma izpratnē, īsteno atbilstoši 04.06.2013. Ministru kabineta noteikumiem Nr.299 "Noteikumi par iepirkuma procedūru un tās piemērošanas kārtību pasūtītāja finansētiem projektiem".

**Jautājums**

Lūdzam skaidrot Ministru kabineta noteikumu Nr. 34. 31.punktu par ieguldījumu natūrā. Ko nozīmē 31.punktā*....“par kuriem nav saņemts publisks atbalsts”?* Ja pamatlīdzekļi iegādāti piem. ERAF ietvaros, vai tas skaitās – saņemts publisks atbalsts?

**Atbilde**

Jā, tas skaitās, ka ir saņemts publisks finansējums.

**Jautājums**

Vai darba algai institūcijā ir jābūt identiskai kā darba algai projektā, tikai tad var attiecināt kā ieguldījumu natūrā (Ministru kabineta noteikumu Nr. 34 31.3.3.punkts)?

**Atbilde**

Jā, tā tam ir jābūt. Šajā gadījumā ir jāņem vērā Ministru kabineta noteikumu Nr.34. 31.3.3. un 43.1.6. apakšpunkta prasības.

**Jautājums**

Ministru kabineta noteikumu Nr. 34 37.punkts - *“Pasākuma ietvaros finansē tāda jauna produkta vai tehnoloģijas prototipa vai cita eksperimentālā objekta izstrādi, kuru izmanto turpmākos pētījumos, un tas nav tieši izmantojams ienākumu gūšanai, to pārdodot vai izmantojot ražošanā vai pakalpojumu sniegšanā. Ienākumus, kas gūti no prototipu vai citu eksperimentālo objektu komerciālas izmantošanas, atskaita no attiecināmajām projekta izmaksām”.* Ja projekta ietvaros kopā ar komercuzņēmumu, tiks izstrādāts jauns produkts, komersants, to nedrīkst ieviest ražošanā?

**Atbilde**

Minētais punkts attiecas uz gadījumu, kad ir paredzēts pārdot [pirmo] izstrādāto prototipu vai citu eksperimentālo objektu.

Ja jaunu produktu ir paredzēts ieviest ražošanā, tad tas būs ar saimniecisko darbību saistīts projekts, tātad – arī šādu projektu var iesniegt.

**Jautājums**

Ministru kabineta noteikumu Nr. 34 2.10.punkts nosaka, ka jaunais zinātnieks – fiziskā persona, kura veic zinātnisko darbību un kura Zinātniskās darbības likumā noteiktajā kārtībā doktora zinātnisko kvalifikāciju ieguvusi pēdējo 10 gadu laikā. Pēdējo 10 gadu laikā – līdz kuram brīdim, vai līdz projekta iesnieguma iesniegšanai, vai projekta apstiprināšanas gadījumā, līdz projekta līguma noslēgšanai. Līdz kuram laikam skaitās jaunais zinātnieks?

**Atbilde**

Līdz brīdim, kad ir pagājuši 10 gadi kopš pirmā zinātniskā grāda iegūšanas (Zinātniskās darbības likums). Vēlamies norādīt, ka Ministru kabineta noteikumu Nr. 34 2.10. punktā sniegtais termins nav sinonīms iznākuma rādītājos noteiktajai kategorijai “Jauni pētnieki”.  Ar iznākuma rādītāju “jaunu pētnieku skaits atbalstītajās vienībās” ir domātas jaunas zinātniskā personāla amata vietas.

**Jautājums**

Vai pasākumā “Praktiskas ievirzes pētījumi” tiešajās izmaksās var plānot darba algu projekta vadītājam un projekta grāmatvedim?

**Atbilde**

Tiešajās izmaksās darba algu projekta vadītājam un projekta grāmatvedim plānot nevar.

**Jautājums**

Vai ārvalsts Zinātniskā institūcija ir jānorāda pie sadarbības partneriem (Projekta iesnieguma veidlapas 1.sadaļas 1.9.punkts) un jāslēdz oficiāls sadarbības līgums, ja projekta ietvaros pie tā ir plānots doties komandējumā, kura laikā tiek veikti darbi iestādes laboratorijā (uz viņu iekārtām)?

Plānota arī turpmāka sadarbība, kas tiek atrunāta Projekta iesnieguma veidlapas 4.pielikuma „Zinātniskā kvalitāte”, sadaļā „Projekta ieguldījums ilgtermiņa sadarbības veicināšanā ar ārvalsts augstākās izglītības institūcijām vai zinātniskajām institūcijām”.

**Atbilde**

Ja ārvalsts zinātniskā institūcija projektā tiek plānota kā partneris, ņemot vērā Ministru kabineta noteikumos Nr.34., t.sk.23., 27. un 30.3.punktā un citur noteikto, tad tā tiek norādīta pie sadarbības partneriem Projekta iesnieguma veidlapas 1.9.punktā. Ar sadarbības partneri šādā gadījumā slēdz līgumu par sadarbību projekta īstenošanā.

**Jautājums**

Lūdzu precizēt projekta iesnieguma veidlapā angļu valodā, cik katrā sadaļā 1.1.-1.4. ir pieļaujamais vārdu vai zīmju skaits.

**Atbilde**

Projekta iesnieguma veidlapas angļu valodas tulkojumā 1.sadaļā zīmju ierobežojums netiek norādīts. Tulkojumam ir jāatbilst latviešu valodas tekstam, zīmju skaits ir norādīts latviešu valodas versijai. Tā kā nav iespējams nodrošināt vienādu zīmju skaitu latviešu un angļu valodā, angļu valodas pielikumos tas netiek norādīts. Zīmju skaits angļu valodā tiek norādīts tikai tajos pielikumos, kas nav jāiesniedz latviski. Iesniedzot projekta iesniegumu un to parakstot projekta iesniedzējs apliecina, ka divās valodās iesniegtā informācija ir savstarpēji atbilstoša.

**Jautājums**

Vai Praktiskas ievirzes pētījuma projektā var iesaistīt kā zinātnisko konsultantu ārvalsts zinātnieku ( ne ES, Krievijas ). Ja jā, tad kā var apmaksāt viņa darbu?

**Atbilde**

Plānojot zinātniskā personāla nodarbināšanu projekta ietvaros, jāņem vērā Ministru kabineta noteikumu Nr.34 2.31.apakšpunktā noteiktais – “zinātniskais personāls – atbilstoši zinātnisko darbību reglamentējošiem normatīvajiem aktiem ievēlētie un Valsts izglītības attīstības aģentūras Zinātniskā personāla datu bāzē iekļautie vadošie pētnieki, pētnieki un zinātniskie asistenti, kā arī komercsabiedrībā strādājošās personas, kas veic vadošā pētnieka, pētnieka un zinātniskā asistenta pienākumus”.

Papildus informāciju var meklēt Zinātniskās darbības likumā <http://likumi.lv/doc.php?id=107337>

Papildus jāievēro Darba likumdošanas (ja konsultantu plāno piesaistīt ar darba līgumu) nosacījumi, kā arī normatīvais regulējums par atlīdzības izmaksu ārvalstniekam. Ja ārvalsts konsultantu plānots piesaistīt kā ārpakalpojumu, jāņem vērā iepirkumu regulējošie normatīvi un Ministru kabineta noteikumu Nr.34 noteiktais, saistībā ar ārpakalpojumu.

**Jautājums**

Vai un kur ir iespējams iepazīties ar projektu ieviešanas uzraudzības procedūru līgumpētījuma projekta gadījumā? Kādas prasības ir jāizvirza līgumpētījuma veicējam?

**Atbilde**

Līgumpētījuma gadījumā tiks veikta standarta projekta uzraudzība atbilstoši normatīvā regulējuma prasībām un īpašas prasības nav piemērojamas. Informācija finansējuma saņēmējam, kurā apkopota informācija par iesniedzamajiem dokumentiem, to iesniegšanas termiņiem un galvenajiem nosacījumiem, un svarīgākajiem procesiem visos projekta ieviešanas posmos atrodama  CFLA mājas lapā: <http://cfla.gov.lv/lv/es-fondi-2014-2020/paligs-finansejuma-sanemejiem> .

Atbilstoši Ministru kabineta noteikumu Nr.34 26.punktam līgumpētījuma pasūtītājs, slēdzot līgumu ar līgumpētījuma izpildītāju, tajā ietver šādas prasības:

1. Ministru kabineta noteikumu Nr.34 2.15. un 22.2. apakšpunktos minētos kritērijus, kas nosaka atbilstoši līgumpētījuma definīciju un sadarbības veidu starp līgumpētījuma pasūtītāju un izpildītāju;

2. projekta finanšu plūsmas nodrošināšanas kārtību atbilstoši Ministru kabineta noteikumu Nr.34 [54. punkta](http://likumi.lv/doc.php?id=279475&version_date=21.01.2016#p54) nosacījumiem;

3. kārtību, kādā groza vai lauž līgumu;

4. sankcijas, ja netiek izpildītas līgumā minētās saistības, un citus nosacījumus;

5. nosacījumus, ka pētniecības organizācija sniedz savu pakalpojumu – līgumpētījumu – par tirgus cenu. Ja tirgus cena nav nosakāma, pētniecības organizācija sniedz savu pakalpojumu atbilstoši Eiropas Komisijas paziņojuma "Nostādnes par valsts atbalstu pētniecībai, izstrādei un inovācijai" (Eiropas Savienības Oficiālais Vēstnesis, 2014. gada 27. jūnijs, Nr. C 198/1) 25. punkta "b" apakšpunktā noteiktajam.

**Jautājums**

Ja projekta sekmīgai īstenošanai nepieciešams piesaistīt mūsu esošos darbiniekus, augsta līmeņa speciālistus, kuru iesaiste projektā ir pieejama un nepieciešama uz vienu mēnesi (t.i. mazāk par 0,3 PLE), kurā budžeta pozīcijā viņi ir jānorāda?

No dokumenta “Vadlīnijas attiecināmo un neattiecināmo izmaksu noteikšanai 2014.-2020. gada plānošanas periodā” 4.2.5. punkta secinām, ka augstas kvalifikācijas administratīvi vadītāji šādā situācijā būtu jāiekļauj netiešajās attiecināmajās izmaksās. Savukārt ne 4.2.5., ne 3.2.1. punktā nav atrunāts, kurā budžeta pozīcijā jāiekļauj vadošie pētnieki u.c. projekta ieviešanas personāls, kas projektam velta mazāk kā 30% no savas slodzes. Dokumenta “Vadlīnijas attiecināmo un neattiecināmo izmaksu noteikšanai 2014.-2020. gada plānošanas periodā” 3.2.1. punktā norādīts, ka personāla izmaksas, kas rodas uz uzņēmuma līguma pamata, netiek ietvertas tiešajās attiecināmajās personāla izmaksās. Vai pareizi saprotam, ka tās tiek ietvertas ārpakalpojumu izmaksās?

**Atbilde**

Atbilstoši Ministru kabineta noteikumu Nr.34 34.punktam un Finanšu ministrijas Vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” 3.sadaļai “Tiešās attiecināmās izmaksas” projekta īstenošanas personāla atlīdzības izmaksas ar saimnieciski nesaistīta projekta īstenošanas gadījumā Projekta budžeta kopsavilkumā ir  norādāmas 1.1. pozīcijā, ja augsti kvalificēti darbinieki atbilst Ministru kabineta noteikumu Nr.34 2.30 un 2.31. apakšpunktā definētajam un veic ar projekta pētniecisko darbību tieši saistītus pienākumus, kas ir vērsti uz projekta mērķa un rezultātu sasniegšanu, un ja šo darbinieku noslodze projekta laikā ir mazāka par 30% no PLE visā projekta īstenošanas laikā. Turpretī iepriekšminētās izmaksas ar saimniecisku darbību saistītā projektā nav attiecināmas, saskaņā ar Ministru kabineta noteikumos Nr.34 noteikto. Lai precizētu šo izmaksu iespējamu attiecināmību, pašlaik CFLA gaida papildus informāciju no IZM. Plašāka informācija par šo jautājumu tiks sniegta semināros finansējuma saņēmējiem.

Projekta īstenošanas personāla atlīdzības izmaksas, kas radušās uz uzņēmuma līgumam pamata un atbilst Ministru kabineta noteikumu 43.1.1. apakšpunktam ir ārpakalpojuma izmaksas.

**Jautājums**

Vērtēšanas kritēriju piemērošanas metodikā norādīts, ka “jābūt precīzi identificētiem visiem pētījuma īstenošanā iesaistītajiem zinātniskajiem darbiniekiem ar zinātnisko grādu”. Ministru kabineta noteikumu 34. 1.1. punktā savukārt minēts, ka “zinātniskais darbinieks vai studējošais ir nodarbināts Latvijas Republikā un atlīdzību projekta ietvaros saņem atbilstoši darba vai uzņēmuma līgumam”. Vai pareizi saprotam, ka arī uz uzņēmuma līguma pamata piesaistītu zinātnisko darbinieku CV tiks ņemti vērā, izvērtējot atbilstību 3.3. kritērijam “Īstenošanas kvalitāte un efektivitāte”? Vai šādā gadījumā ir nepieciešams veikt iepirkuma procedūru pirms projekta iesniegšanas?

**Atbilde**

Jā, projekta iesniegumā minēto visu pētījuma īstenošanā iesaistīto zinātnisko darbinieku ar zinātnisko grādu, t.sk. uz uzņēmuma līguma pamata piesaistītiem zinātniskajiem darbiniekiem, atbilstība un ietekme uz projekta mērķa sasniegšanu tiks vērtēti atbilstoši Projekta iesnieguma vērtēšanas kritēriju 3.3. punktam, izvērtējot projekta īstenošanas kvalitāti un efektivitāti. Atgādinām, ka projekta iesnieguma vērtēšanu atbilstoši kvalitātes kritērijiem veiks neatkarīgi EK eksperti. Projekta iesniegumā ir skaidri jādefinē, kā finansējuma pretendents nodrošinās projektā paredzēto aktivitāšu īstenošanu, kas ir tieši saistīta ar  piesaistīto vai piesaistāmo zinātnisko personālu. Ja iepirkums saistībā ar projektā nodarbināto zinātnisko darbinieku atlasi vēl nav veikts, jāsniedz skaidra un nepārprotama informācija par prasībām kvalifikācijā un pieredzē piesaistāmajiem ekspertiem. Personāla izmaksu pamatojošie dokumenti, t.sk. iepirkumu dokumentācija tiks izvērtēta projekta īstenošanas laikā.

**Jautājums**

Paraugs aktivitāti regulējošo Ministru kabineta noteikumu Nr. 34. 8. pielikumā paredz ieņēmumus tikai par licenču pārdošanu. Vai saimnieciskajiem projektiem ir jāizmanto šī pati forma un vai ir jāparedz arī citi veida ieņēmumi, kādi? Vai ir iespējams nesaimniecisks projekts, kurā nav nekādu ieņēmumu, t.sk. par licenču pārdošanu?

**Atbilde**

Aizpildot projekta iesnieguma veidlapu, finansējuma pretendentam atbilstoši Ministru kabineta noteikumu Nr.34  22.1. apakšpunktam ir jāmin visi paredzamie un plānotie no pētījuma rezultātiem gūstamie ieņēmumi, kas izriet no projekta ietvaros veiktajām darbībām un gūtajām intelektuālā īpašuma tiesībām un ekonomiskām priekšrocībām.

Atbilstoši normatīvajam regulējumam Finanšu analīze, ņemot vērā Regulā Nr.651/2014 noteikto, iesniedzot projekta iesniegumu ir jāaizpilda tikai projektiem, kuru attiecināmās izmaksas pārsniedz 1 000 000 euro. (Arī par šo jautājumu gaidām informāciju no Ministru kabineta noteikumu Nr.34 izstrādātājiem -IZM). Vēršam uzmanību, ka gadījumā, ja plānotās projekta darbības ir turpinājums vai papildinājums ES fondu 2007.-2013.gada plānošanas periodā īstenotam projektam, tad iepriekšminētās regulas atbilstības pārbaudei ir jāņem vērā abu projektu finansējuma apjoms, kā arī 8.pielikums būs jāpapildina projekta īstenošanas gaitā, ja projekta aktivitātes tiks turpinātas citā ES fondu līdzfinansētā projektā un kopsummā pārsniegs 1 000 000 euro.

**Jautājums**

Vai ir iespējams nesaimniecisks projekts, kurā nav nekādu ieņēmumu, t.sk. par licenču pārdošanu?

**Atbilde**

Ir iespējama situācija, ka, īstenojot ar saimniecisku darbību nesaistītu pētījumu, finansējuma saņēmējs negūst ienākumus no projekta rezultātiem, t.sk. licenču pārdošanu.

**Jautājums**

Vai 1.1.1.1. pasākumā “Praktiskas ievirzes pētījumi” ir atbalstāms starpnozaru projekts, kur viena no nozarēm atbilst  Latvijas viedās specializācijas stratēģijas nozarēm un otra nozare neatbilst?

**Atbilde**

Projekta iesnieguma atbilstību vērtē projektu iesniegumu vērtēšanas komisija, atbilstoši Ministru kabineta noteikumiem Nr.34 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākuma “Praktiskas ievirzes pētījumi”  īstenošanas noteikumi”, darbības programmas "Izaugsme un nodarbinātība” 1.1.1. specifiskā atbalsta mērķa  “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākuma “Praktiskas ievirzes pētījumi”  projektu iesniegumu atlases nolikumam (turpmāk – atlases nolikums) un projektu iesniegumu vērtēšanas kritērijiem (atlases nolikuma 3.pielikums).  Atbilstoši pasākuma Ministru kabineta noteikumu Nr.34. 51.punktam un atlases nolikuma 24. un 25.punktam, projekta iesnieguma atbilstību kvalitātes kritērijiem veic neatkarīgi Eiropas Komisijas eksperti. Vērtējums tiks balstīts uz projekta iesniegumā sniegto informāciju, tai skaitā izvērtējot plānoto projekta darbību atbilstību pasākuma Ministru kabineta noteikumu Nr.34. 4.punktā definētajam mērķim un Latvijas viedās specializācijas stratēģijas mērķiem un prioritātēm.

Skaidrojumu projekta iesnieguma vērtēšanas kritēriju atbilstības noteikšanai, lūdzam izmantot projektu iesniegumu vērtēšanas kritēriju piemērošanas metodiku (atlases nolikuma 4.pielikums).

**Jautājums**

Vai 1.1.1.1. kopsavilkumiem, kas tiks iesniegti 6. maijā elektroniski CFLA ir jābūt elektroniski parakstītiem?

**Atbilde**

Kopsavilkumiem nav jābūt elektroniski parakstītiem, tie vienkārši tiek iesūtīti uz [atlase@cfla.gov.lv](mailto:atlase@cfla.gov.lv) vai [cfla@cfla.gov](mailto:cfla@cfla.gov) lv ar norādi “Projekta iesnieguma kopsavilkums SAM 1.1.1.1. atlases ietvaros”.

**Jautājums**

Jautājums precizējums saskaņā ar 1.1. kritēriju (Projekta iesniedzējs un sadarbības partneris (ja attiecināms) atbilst pasākuma Ministru kabineta noteikumos Nr. 34. projekta iesniedzējam un sadarbības partnerim izvirzītajām prasībām) atbilstoši Ministru kabineta noteikumu Nr.34. 17.1.1. noteiktajam, ka Zinātniskās institūcijas atbilstību pētniecības organizācijas definīcijai pamato zinātniskās institūcijas finanšu vadības un grāmatvedības politikas apraksts un apgrozījuma pārskats, kas sagatavots atbilstoši šo noteikumu [4. pielikumam](http://likumi.lv/doc.php?id=279475&version_date=21.01.2016#piel4). Vai pastāv kāds izslēdzošs 4.pielikumā minētā apgrozījuma lielums pa apgrozījuma veidiem, kas liedz iespēju kvalificēties Zinātniskās institūcijas vai sadarbības partnera izvirzītajām prasībām?

**Atbilde**

Projekta iesnieguma atbilstību SAM 1.1.1. projektu iesniegumu vērtēšanas kritērijiem  vērtē projektu iesniegumu vērtēšanas komisija, atbilstoši Ministru kabineta noteikumiem Nr.34 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākuma “Praktiskas ievirzes pētījumi”  īstenošanas noteikumi”, darbības programmas "Izaugsme un nodarbinātība” 1.1.1. specifiskā atbalsta mērķa  “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākuma “Praktiskas ievirzes pētījumi”  projektu iesniegumu atlases nolikumam (turpmāk – atlases nolikums) un projektu iesniegumu vērtēšanas kritērijiem (atlases nolikuma 3.pielikums).

Atbilstoši atlases nolikuma 3. un 4.pielikuma vērtēšanas  kritērijam Nr.2.2. , komisija pārbauda “projekta iesniedzēja atbilstību pētniecības organizācijas definīcijai, proti, ka projektu ir iesniegusi LR zinātnisko institūciju reģistrā reģistrēta zinātniskā institūcija, kas atbilst Komisijas Regulas Nr.651/2014, 2.panta 83.punktā noteiktajai pētniecības organizācijas definīcijai. Zinātniskās institūcijas atbilstību pētniecības organizācijas definīcijai pārbauda, izmantojot zinātniskās institūcijas finanšu vadības un grāmatvedības politikas aprakstu, apgrozījuma pārskatu, kas sagatavots atbilstoši  Ministru kabineta noteikumu Mn.34 4. pielikumam.” Vēršam uzmanību, ka 2.2. kritērijs nav izslēdzošs kritērijs, bet ir precizējams.

Ministru kabineta Noteikumos Nr.34 nav noteikts apgrozījuma lielums pa apgrozījuma veidiem, līdz ar to nav arī noteikts izslēdzošs apgrozījuma lielums, kas liedz kvalificēties izvirzītajām prasībām. Pētniecības organizācijas definīcija nosaka, ka “…..*galvenais mērķis ir neatkarīgi veikt fundamentālos pētījumu, rūpnieciskos pētījumus vai eksperimentālo izstrādi…”* Pašlaik jautājums par proporcionālo sadalījumu  saimnieciskai un nesaimnieciskai darbībai ir nodots Finanšu ministrijai turpmākai precizēšanai Eiropas Komisijā.

**Jautājums**

1.1.1.1. SAM ieviešanu regulējošo Ministru kabineta noteikumu Nr.34 23.1.punkts paredz, ka "sadarbības partneris var būt zinātniskā institūcija vai komersants, kura saimnieciskā darbība ir reģistrēta Latvijā vai ārvalstī", savukārt 23.6.punkts pasaka, ka "katra sadarbības partnera projekta daļas attiecināmās izmaksas veido vismaz 20 procentus no kopējām projekta attiecināmajām izmaksām". Tajā pašā laikā Ministru kabineta noteikumu Nr.34 30.3. punkts paredz, ka, ja sadarbības partneris ir ārvalsts zinātniskā institūcija/komersants, tad partnera projekta daļas īstenošanai nepieciešamo finansējumu nodrošina no attiecīgā sadarbības partnera līdzekļiem, un tās ir neattiecināmās izmaksas (36.8.punkts).

Ņemot vērā iepriekš minēto, vai ārvalstu komersants, kura daļa projektā ir iespējama tikai kā neattiecināmās izmaksas (paša ieguldījums), var būt projekta partneris Ministru kabineta noteikumu Nr. izpratnē, un vai šāds partnerības projekts ar ārvalstu komersantu vienāda punktu skaita gadījumā dos priekšrocības atbalstāmo projektu sarakstā atbilstoši vērtēšanas kritēriju piemērošanas metodikā noteiktajam?

**Atbilde**

Jā, ārvalstu komersants var būt partneris projektā, ņemot vērā visus iepriekš minētos nosacījumus. Esam lūguši IZM kā Ministru kabineta noteikumu Nr.34 izstrādātājus skaidrot neatbilstības starp Jūsu minētajiem Ministru kabineta noteikumu Nr.34 punktiem, pēc skaidrojuma saņemšanas pārsūtīsim Jums informāciju. Atbilstoši atlases nolikuma 35.3.apakšpunktā noteikto, priekšrocība būs projektiem "... kurā īstenošana paredzēta sadarbībā ar komersantu un ir piesaistīts lielāks privātā finansējuma īpatsvars."

**Jautājums**

Ministru kabineta noteikumu Nr.34 21.3.punkts paredz, ka ja projekta īstenošanas laikā tiek gūti ieņēmumi un projekts atbilst Parlamenta un Padomes Regulas Nr.1303/2013 61.panta 7.daļas "b" apakšpunktam (nepiemēro darbībām, kuru kopējās atbilstīgās izmaksas pirms 1. līdz 6. punkta piemērošanas nepārsniedz EUR 1 000 000) un 65.panta 8.punkta nosacījumiem. Ņemot vērā iepriekš minēto, vai ir jāveic finanšu analīze projektam, kura kopējās attiecināmās izmaksas ir zem EUR 1 000 000 ?

**Atbilde**

Finanšu analīze nav jāsniedz minētajā gadījumā, ja projektā plānotās kopējas attiecināmās izmaksas nepārsniedz EUR 1 000 000. Veicot ekonomisko analīzi ir jāpiemēro projekta diskontētās naudas plūsmas princips projekta dzīves cikla laikā.

**Jautājums**

Vai projekta iesnieguma veidlapas 7.sadaļa "Valsts atbalsta jautājumi" ir jāaizpilda arī ar saimniecisku darbību nesaistītiem projektiem?

**Atbilde**

Jā, arī ar saimniecisko darbību nesaistītam projektam šī sadaļa ir jāaizpilda. Ar saimniecisku darbību nesaistīta projekta gadījumā 7.1. sadaļā jānorāda, ka projekta iesniedzējs nav valsts atbalsta saņēmējs, tālākajās ailēs norādot N/A.

**Jautājums**

Kā aizpildāms 10.pielikums "Projekta iesniedzēja īstenošanā esošie un pieteiktie projekti" - ja dažādiem iesniedzamajiem projektiem ir sinerģija ar dažādiem jau īstenošanā esošiem projektiem, tad atsevišķā pavadvēstulē norāda informāciju par katra konkrētā projekta sinerģiju ar katru konkrētu īstenošanā esošu projektu? Vai ir jānorāda iespējamā sinerģija ar, piemēram, ERA-NET, EUREKA u.c. projektiem, kas nesaņem programmas "Apvārsnis 2020" atbalstu?

**Atbilde**

Jā, ja tiek gatavota pavadvēstule, tad tajā ir jānorāda katra projekta sinerģija ar jau īstenošanā esošajiem projektiem.

Ir jānorāda sinerģija arī ar projektiem valsts budžeta un citu finanšu avotu finansētajās aktivitātēs.

**Jautājums**

Ja projekta priekšfinansēšanai tiek izmantots valsts aizdevums, vai tādā gadījumā ir jāpievieno projekta iesnieguma 5.pielikuma «Projekta ieviešana» sadaļas «Plānotie resursi (finanšu resursi, personāls, pētniecības infrastruktūra)» minētie dokumenti saskaņā ar *17.03.2015.* Ministru kabineta *noteikumi Nr.130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.-2020. gada plānošanas periodā”?*

**Atbilde**

Atbilstoši darbības programmas "Izaugsme un nodarbinātība” 1.1.1. specifiskā atbalsta mērķa  “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākuma “Praktiskas ievirzes pētījumi”  projektu iesniegumu atlases nolikuma  (turpmāk – atlases nolikums) 8.7.apakšpunktam, projekta iesnieguma 5.pielikums “Projekta ieviešana” ir projekta iesnieguma obligāti pievienojams pielikums.

Savukārt, ja projekta iesniedzējs, kurš atbilst Ministru kabineta 2013.gada 4.jūnija noteikumu Nr.130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” (turpmāk – Ministru kabineta noteikumi Nr.130) 5.punkta nosacījumiem un projekta īstenošanai plāno piesaistīt valsts aizdevumu,  tad  projekta iesniegumam papildus pievieno Ministru kabineta noteikumu Nr.130 5.1., 5.2.., 5.3., 5.4.apkšpunktā minētos dokumentus.

**Jautājums**

Ja zinātniskā institūcija iesniedz vairākus projekta pieteikumus, tad zinātniskās institūcijas finanšu vadības un grāmatvedības politikas apraksts ir jāiesniedz pie katra pieteikuma?

**Atbilde**

Jā, jo atbilstoši atlases nolikuma 8.8.apakšpunktam tas ir projekta iesnieguma obligāti pievienojams dokuments (pielikums).

**Jautājums**

Pielikums «Apliecinājums par dubultā finansējuma neesamību» - tā kā projekta iesniegums ir iesniedzams elektroniski, tad šis pielikums pievienojams parakstīts skanētā formā? Un oriģināls glabājas pie projekta iesniedzēja? Tas pats attiecas par piekrišanu (nolikuma 8.16.punkts) un apliecinājumu (nolikuma 8.17.punkts) un nozares atzinumu (nolikuma 6.pielikums).

**Atbilde**

Nav nepieciešams iesniegt skenētā formā, ja projekta iesniegums ir iesniegts elektroniska dokumenta formā, un tas ir parakstīts ar drošu elektronisko parakstu un apliecināts ar laika zīmogu, atbilstoši normatīvajiem aktiem par elektronisko dokumentu noformēšanu (Elektronisko dokumentu likums, Ministru kabineta 2005.gada 28.jūnija noteikumi Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldības iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”) vai iesniegts Kohēzijas politikas fondu vadības informācijas sistēmā 2014.–2020. gadam.

**Jautājums**

Vai ir noteikts limits konkrēta darbinieka kopējai noslodzei visos iesniegtos ERAF projektu pieteikumos vai iesniegto ERAF pieteikumu skaitām, kur ir plānots konkrēto darbinieku nodarbināt?

**Atbilde**

Atbilstoši “Vadlīnijas attiecināmo un neattiecināmo izmaksu noteikšanai 2014. – 2020.gada plānošanas periodā” 6.punktam, virsstundas ir neattiecināmas izmaksas.

**Jautājums**

Vai projekta pieteikumos var paredzēt vakances, plānojot sludināt konkursu uz vakantajām vietām (pēc noteiktiem kritērijiem), lai piesaistītu jaunus (varbūt pat ārvalstu) speciālistus projekta īstenošanā?

**Atbilde**

Jā, var paredzēt vakances, paredzot visas nepieciešamās specifiskās prasības.

**Jautājums**

Vai drīkst veidlapu aizpildīšanai izmantot ilustrācijas, piemērām shēmas? Kā šajā gadījumā tiks aprēķināts zīmju skaits? Tas ir svarīgi, jo laba bilde ir krietni skaidrāk par vārdiem un dažreiz var aizvietot veselo rindkopu.

**Atbilde**

Var izmantot shēmas vai ilustrācijas, bet tās ir jāpievieno kā projekta iesnieguma pielikumu, norādot atsauci uz projekta iesnieguma sadaļu uz kuru pielikums ir attiecināms.

**Jautājums**

Ja tiek pieteikts Ministru kabineta noteikumu Nr.34. 21.2. punktā minētais sadarbības projekts, vai projekta iesniegumam jāpievieno Sadarbības līguma projekts?

**Atbilde**

Projekta iesniegumam jāpievieno sadarbības līguma kopiju.

**Jautājums**

Vai rakstu zīmju ierobežojumi norādīti ar vai bez atstarpēm?

**Atbilde**

Rakstu zīmju ierobežojums norādīts ieskaitot atstarpes.

**Jautājums**

Vai projekta iesniedzējam ir jātulko angliski 4. un 5. pielikuma forma, kā arī PI veidlapas 1. sadaļas forma?

**Atbilde**

CFLA tīmekļa vietnē <http://cfla.gov.lv//lv/es-fondi-2014-2020/izsludinatas-atlases/1-1-1-1-praktiskas-ievirzes-petijumi-1-karta>  ir ievietoti papildus informatīvie dokumenti – Projekta iesnieguma veidlapa angļu valodā (tikai sadaļas kuras nepieciešams aizpildīt angļu valodā) , 3., 4. un 5.pielikumi angļu valodā.

**Jautājums**

Vai 5. pielikuma sadaļai “Projekta darba plāna apraksts” ir rakstu zīmju ierobežojums?

**Atbilde**

Nē, 5. pielikuma sadaļai “Projekta darba plāna apraksts” nav rakstu zīmju ierobežojums.

**Jautājums**

Vai pretendentam ir jāparedz prasība iesniegt pētījuma tāmi , lūdzot atšifrēt izmaksu pozīcijas? Ja jā, tad es vēlos sagatavot tāmes paraugu, ko pievienot pie iepirkuma priekšm.apraksta, balstoties uz projekta iesnieguma 3.pielikuma formu, paredzot šādas izmaksu pozīcijas (regulas 651 25.pants):

-personāla izmaksas,   
-instrumentu, aprīkojuma izmaksas   
- izmaksas par līgumpētījumiem, zināšanām, patentiem, konsultantu (vai tiem līdzvērtīgiem) pakalpojumiem   
- citi darbības izdevumi (materiālu, piederumu izmaksas).

**Atbilde**

Jā. Pretendentam vajadzētu pievienot tāmi jeb izmaksu atšifrējumu kā pielikumu. Tāmē jābūt detalizētam visu pozīciju atšifrējumam, lai būtu iespējā pārliecināties par izmaksu atbilstību un saplānot budžetu atbilstoši Ministru kabineta noteikumu Nr.34 3.pielikumam.

**Jautājums**

Kā aizpildīt projekta veidlapas 3.pielikumu - kuras ailes pildīt iesniedzot projektu par līgumpētījumu, ņemot vērā, ka šī forma vairāk pielāgota nesaimniecisko pētījumu izmaksām nevis līgumpētījumiem.

**Atbilde**

Projekta iesniedzējs, aizpildot “Projekta budžeta kopsavilkumu” (3.pielikums), var nodefinētajām pozīcijām izveidot apakšlīmeņus (pieļaujams definēt vēl trīs apakšlīmeņus). Piemēram, projekta iesniedzējs var nepieciešamības gadījumā veidot izmaksu pozīcijas, ja nepieciešams definēto izmaksu pozīciju dalīt  sīkāk. Jaunas papildus pozīcijas veidot projekta iesniedzējs nevar.

Piemēram:

|  |  |  |
| --- | --- | --- |
| **6.** | **Materiālu, aprīkojuma un iekārtu izmaksas** | **tiešās** |
| 6.1. | Materiālu un izejvielu izmaksas | tiešās |
| *6.1.1.* | *Atbalstāmās darbības “Fundamentālie pētījumi” ietvaros*  Ministru kabineta *noteikumu 43.3.1.apakšpunkts.* | *tiešās* |
| *6.1.1.1.* | *Līgumpētījums* | *tiešās* |

**Jautājums**

Ja projekts paredzēts IT jomā:

Vai ir atļauts pieteikumā paredzēt, projekta īstenošanai, piesaistīt speciālistu ne no pieteicēja organizācijas?

Apmācība nav paredzētā darbība šajā konkursā. Vai apmācība var būt viena no projekta ieviešanas jomām kas padara projektu starpdisciplināru? Vai apmācības nodrošināšanai var tikt paredzēti līdzekļi (pētījumiem, servera uzturēšana, demo nodarbības..)?

Vai starpdisciplināram projektam obligāti jāparedz sadarbības partneri? Kādā dokumentā ir definīcija disciplīnai, stardiscilinārs, starpnozaru...?

**Atbilde**

Projekta īstenošanai var piesaistīt speciālistus no citām organizācijām, ja ar tiem tiek slēgts darba līgums vai tie tiek piesaistīti ar uzņēmuma līgumu. Uzņēmuma līguma gadījumā jāņem vērā visi uz ārpakalpojumu attiecināmie Ministru kabineta noteikumu Nr.34 punkti.

Apmācība nav atbalstāmā darbība šajā konkursā, līdz ar to arī izmaksas apmācības nodrošināšanai nav attiecināmas.

Atbilstoši pasākuma Ministru kabineta noteikumu Nr.34 51.punktam un atlases nolikuma 24. un 25.punktam, projekta iesnieguma atbilstību kvalitātes kritērijiem veic neatkarīgi Eiropas Komisijas eksperti. Vērtējums tiks balstīts uz projekta iesniegumā sniegto informāciju, tai skaitā izvērtējot plānoto projekta darbību atbilstību pasākuma Ministru kabineta noteikumu Nr.34 4.punktā definētajam mērķim un Latvijas viedās specializācijas stratēģijas mērķiem un prioritātēm. Projekta starpdisciplinaritāti EK eksperti vērtēs atbilstoši 3.1. kvalitātes kritērijam un tam sniegtajai kritēriju piemērošanas metodikai. Detalizētāku skaidrojumu kvalitātes kritēriju vērtēšanas atbilstības noteikšanai aicinām meklēt atlases nolikuma 4.pielikumā – vērtēšanas kritēriju piemērošanas metodikā, šī dokumenta tulkojumā angļu valodā un EK ekspertu kvalitātes vērtēšanas standartformā ([http://cfla.gov.lv//lv/es-fondi-2014-2020/izsludinatas-atlases/1-1-1-1-praktiskas-ievirzes-petijumi-1-karta](http://cfla.gov.lv/lv/es-fondi-2014-2020/izsludinatas-atlases/1-1-1-1-praktiskas-ievirzes-petijumi-1-karta) pie papildu informatīvajiem dokumentiem).

**Jautājums**

Publisko iepirkumu likuma  3.6. punkts, kas paredz izņēmumu pētniecības līgumam: "pētniecības un izstrādes pakalpojumiem, kuru CPV kods ir no 73000000-2 līdz 73436000-7, izņemot 73200000-4, 73210000-7 un 73220000-0".

Vai, ņemot vērā iepriekš minēto, Ministru kabineta noteikumu Nr. 34 43.4.punktā minētos ārpakalpojumus var veikt ASV universitāte, kas ir viena no vadošām universitātēm pasaulē attiecīgā nozarē?

**Atbilde**

Piemērot Publiskā iepirkuma likuma 3.6. apakšpunkta izņēmumu, ir iespējams, ja ārpakalpojuma līguma priekšmets un būtība pilnībā atbilst izņēmuma nosacījumiem. Publiskā iepirkuma regulējums neparedz kādus ierobežojumus ārpakalpojuma izpildītāja reģistrācijai vai darbībai teritoriālas atrašanās vietas ziņā.

**Jautājums**

Līgumpētījuma gadījumā izpildītājs jānosaka iepirkuma procedūras rezultātā, vai iepirkumam jābūt pirms pieteikuma iesniegšanas (lai veidlapā var ierakstīt jau partneri), vai iepirkumu var rīkot tikai tad, kad ir apstiprināts projekta pieteikums (12.01.2016. Ministru kabineta noteikumu Nr.34 2.15.punkts)?

**Atbilde**

Konsultējoties ar Izglītības un zinātnes ministriju, precizējam atbildi par iepirkuma procedūras veikšanu līgumpētījumam. Lai finansējuma saņēmējs varētu skaidri definēt līgumpētījumā plānoto, t.sk. iesaistīto zinātnisko personālu, apzināt pētījuma īstenošanai nepieciešamos resursus, t.sk. finansējuma apmēru, kā arī kvalitatīvi sagatavot projekta iesniegumu, nodrošinot tā konkurētspēju EK ekspertu veiktajā vērtējumā, līdz pētījuma pieteikuma iesniegšanai finansējuma pretendentam ir jāveic iepirkuma procedūra un projekta pieteikumā jāmin iepirkuma procedūras rezultātā izvēlētais piegādātājs

**Jautājums**

Sadarbības projekta gadījumā, kur sadarbības partneris ir no ārzemēm: vai uz ārzemju partneri (kas tiek finansēts no sava budžeta) arī attiecas noteikums, ka tā attiecināmās projekta izmaksas veido vismaz 20% no projekta kopējām attiecināmajām izmaksām (12.01.2016. Ministru kabineta noteikumu Nr.34 23.6.punkts)? Vai ārzemju partnera finansējums arī jānorada projekta budžetā? Kā ārzemju partnerim būs jāatskaitās par izlietoto finansējumu projekta ietvaros, kā partneris apliecinās, ka tiešām šādu finansējumu ieguldījis projekta ietvaros? Un, kāds apliecinājums no ārzemju partnera nepieciešams pievienot projekta pieteikumam?

**Atbilde**

Jā, arī gadījumā, ja projekta īstenošanai ir piesaistīts ārvalstu sadarbības partneris, kas dalību projektā finansē no saviem līdzekļiem, to apjomam ir jāveido vismaz 20% no projekta kopējām izmaksām, kas norādāms projekta iesnieguma 2. pielikumā “Finansēšanas plāns” un 3.pielikumā “Projekta budžeta kopsavilkumā” kā neattiecināmās izmaksas.

Ārvalsts sadarbības partnera gadījumā tiks veikta standarta projekta uzraudzība atbilstoši normatīvā regulējuma prasībām un īpašas prasības nav piemērojamas. Informācija finansējuma saņēmējam, kurā apkopota informācija par iesniedzamajiem dokumentiem, to iesniegšanas termiņiem un galvenajiem nosacījumiem, un svarīgākajiem procesiem visos projekta ieviešanas posmos atrodama CFLA mājas lapā: <http://cfla.gov.lv/lv/es-fondi-2014-2020/paligs-finansejuma-sanemejiem>.

Atbilstoši Ministru kabineta noteikumu Nr.34 18.3. apakšpunktam projekta iesniegumam ir jāpievieno ārvalsts sadarbības partera apliecinājums par finansējuma nodrošināšanu partera projekta daļas īstenošanai, ievērojot šo noteikumu 30.3. apakšpunktā noteikto. Apliecinājuma forma nav noteikta.

**Jautājums**

Dokumentā „1.1.1. specifiskā atbalsta mērķa “Palielināt Latvijas zinātnisko institūciju pētniecisko un iniciatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākuma “Praktiskas ievirzes pētījumi” projekta iesnieguma veidlapas aizpildīšanas metodika”  11.lpp minēts šāds nosacījums:

*„Atbalstāmas ir jauna produkta vai tehnoloģijas izstrādes darbības, ja tās atbilst vismaz vienam no šādiem nosacījumiem:*

* *pakalpojumu nozarē*
  + *jaunu produktu vai tehnoloģiju izstrādā sadarbībā ar pētniecības organizāciju;*
  + *doktori vai doktorantūras studenti nodarbināti kā personāls;*
  + *pētījumu rezultātus publicē zinātniskos žurnālos vai izplata zinātniskās konferencēs.*
* *informācijas tehnoloģiju jomā:*
  + *pētniecība, lai izstrādātu jaunas teorētiskās datorzinātnes teorēmas un algoritmus;*
  + *informācijas tehnoloģiju izstrāde operētājsistēmu, programmēšanas valodu, datu vadības, komunikāciju programmatūras un programmatūras izstrādes rīku līmenī;*
  + *interneta tehnoloģijas (interneta iespējas pārsūtīt informāciju un datus ar dažādu serveru un sistēmu starpniecību) izstrāde;*
  + *programmatūras projektēšanas, izstrādes, izvēršanas vai uzturēšanas metožu pētniecība;*
  + *programmatūras izstrāde, kas uzlabo informācijas ieguvi un pārraidi no datu glabāšanas sistēmām, informācijas glabāšanu, kā arī izmantošanas un attēlošanas vispārīgās metodes;*
  + *eksperimentālas izstrādnes, lai iegūtu trūkstošās tehnoloģiskās zināšanas, kas nepieciešamas programmatūru vai sistēmu izstrādei;*
  + *programmatūras rīku vai tehnoloģiju pētniecība un attīstība specializētās datorzinātnes jomās (attēlu apstrāde, ģeogrāfisko datu attēlojums, teksta atpazīšana, mākslīgais intelekts un citas jomas).”*

Vai augstākminētais nozīmē, ka jauna produkta vai tehnoloģijas izstrāde citās jomās (specifiski jomā „viedie materiāli, tehnoloģijas un inženiersistēmas”) netiek ierobežota?

**Atbilde**

Pētniecības projekta ietvaros veicamo jauna produkta vai tehnoloģijas izstrādes darbībām ir jābūt atbilstošām 2016.gada 12.janvāra Ministru kabineta noteikumu Nr.34 “Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi” (turpmāk – Ministru kabineta noteikumi Nr.34) 2.9. vai 2.11. apakšpunktos ietvertajai definīcijai jaunai tehnoloģijai vai jaunam produktam, ievērojot arī 2.11.1- 2.11.9 apakšpunktos minētos ierobežojumus. Vērtējot projekta iesniegumu, tiks ņemts vērā arī projekta pieteikuma atbilstība 37. un 40.punktam, kā arī projekta rezultatīvo rādītāju atbilstība Ministru kabineta noteikumos Nr.34 noteiktajiem sasniedzamajiem rādītājiem. Papildus pētniecības projekta pētniecības darbībām ir jābūt saskaņā ar Latvijas Viedās specializācijas stratēģijas atbilstošās specifiskās jomas aprakstu. Tomēr specifiski ierobežojumi Ministru kabineta noteikumu Nr.34 līmenī ir noteikti tikai informācijas un komunikāciju tehnoloģijas jomai.

**Jautājums**

Lūdzu skaidrot Ministru kabineta noteikumu Nr.34 22.2.punktu un tā apakšpunktus, jo tie ir pretrunā viens otram.

*22.2. projekts, kas ietver:*

*22.2.1. līgumpētījumu, ko komersanta uzdevumā īsteno zinātniskā institūcija. Līgumpētījuma izmaksas veido vismaz 80 procentus no projekta kopējām attiecināmajām izmaksām;*

*22.2.2. līgumpētījuma pasūtītāja individuāli īstenotu pētniecību, ja:*

*22.2.2.1. projekta ietvaros īsteno šo noteikumu 22.2.1. apakšpunktā minēto līgumpētījumu;*

*22.2.2.2. pētniecības izmaksas nepārsniedz 20 procentus no šo noteikumu 22.2. apakšpunktā minētā projekta kopējām attiecināmajām izmaksām;*

[*22.2*](http://m.likumi.lv/doc.php?id=279475&version_date=21.01.2016#n22.2)*.*[*2.3*](http://m.likumi.lv/doc.php?id=279475&version_date=21.01.2016#n2.3)*. pētniecība nav daļa no šo noteikumu 22.2.1. apakšpunktā minētā līgumpētījuma.*

**Atbilde**

Augstāk minēti Ministru kabineta noteikumu Nr.34 punkti nav pretrunā viens otram. Šie punkti skaidro situāciju par projektu, kurā ir ietverts gan līgumpētījums (ne mazāk kā 80%), gan arī paša projekta iesniedzēja veikts pētījums (ne vairāk kā 20%). Papildus noteikts, ka projekta daļa, kas ir plānota kā projekta iesniedzēja veikts pētījums nedrīkst būt vienlaikus arī daļa no līgumpētījuma.